**Molėtų rajono savivaldybės taryba**

**SPRENDIMAS**

**Dėl TURTO panaudos sutarties nutraukimo ŠALIŲ SUSITARIMU**

2017 m. birželio    d. Nr. B1

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktu, 2016 m. vasario 29 d. turto panaudos sutarties Nr. T6-10 (2016) 13.6 papunkčiu ir atsižvelgdama į Molėtų r. Joniškio mokyklos – daugiafunkcio centro 2017 m. birželio 20 d. raštą Nr. I-57 „Dėl sutarties nutraukimo“,

Molėtų rajono savivaldybės taryba n u s p r e n d ž i a:

1. Nutraukti nuo 2017 m. liepos 1 d. rašytiniu abiejų šalių sutarimu 2016 m. vasario 29 d. turto panaudos sutartį Nr. T6-10 (2016) tarp Molėtų rajono savivaldybės ir Molėtų r. Joniškio mokyklos – daugiafunkcio centro, sudarytą vadovaujantis Molėtų rajono savivaldybės tarybos 2016 m. sausio 28 d. sprendimo Nr. B1-15 „Dėl savivaldybės nekilnojamojo turto perdavimo pagal panaudos sutartį Molėtų r. Joniškio mokyklai – daugiafunkciam centrui” 1 punktu.
2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti susitarimą dėl 1 punkte nurodytos panaudos sutarties nutraukimo ir turto perdavimo – priėmimo aktą.
3. Pripažinti netekusiu galios Molėtų rajono savivaldybės tarybos 2016 m. sausio 28 d. sprendimą Nr. B1-15 „Dėl savivaldybės nekilnojamojo turto perdavimo pagal panaudos sutartį Molėtų r. Joniškio mokyklai – daugiafunkciam centrui ” nuo šio sprendimo 1 punkte nurodytos sutarties nutraukimo dienos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras